BOSNA I HERCEGOVINA  

FEDERACIJA BOSNE I HERCEGOVINE

ZENIČKO-DOBOJSKI KANTON   

OPĆINSKI SUD U ZENICI                                             

Broj: 43 0 Ip 177324 19 Ip 

Zenica, 20.01.2021. godine

Općinski sud u Zenici, sudija Edna Mujkanović, u izvršnom postupku tražitelja izvršenja Uprava za indirektno/neizravno oporezivanje, Bana Lazarevića bb Banja Luka protiv izvršenika ''Knjigovodstvo'' d.o.o. Zenica, Bulevar Kulina bana broj 28. Zenica, radi Izvršenje radi naplate duga, v.s. 80.808,56 KM, dana 20.01.2021. godine, donio je 

Z A K LJ U ČAK
o  prodaji nepokretnosti

1. Određuje se prodaja usmenim javnim nadmetanjem nekretnine upisane z.k. uložak broj: 193 K.O. Zenica, u A popisnom listu u naravi kućište „Lamela“ Bilino Polje i zgrada na kč. 541/6
2. Nekretnina iz tačke 1. je vlasništvo izvršenika ''Knjigovodstvo'' d.o.o. Zenica sa 1/1 dijela, te na istoj postoji upisana zabilježba izvršenja radi prodaje i namirenja tražitelja izvršenja iz prodajom dobijenog iznosa. 

3. Vrijednost nekretnina utvrđena je na osnovu Nalaza i mišljenja vještaka građevinske struke Pojskić Elmana od 07.12.2020. godine, i to u iznosu od 273.470,00 KM.

4. Na prvom ročištu za prodaju usmenim javnim nadmetanjem nekretnina se ne može prodati ispod ½ utvrđene vrijednosti iz tačke 3.

5. Zainteresovani kupci nekretninu mogu pogledati nekretninu svakim radnim danom u vremenu od 11 do 12 sati. 

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 10% utvrđene vrijednosti nekretnine. Prije početka nadmetanja ova lica su dužna sudu predati dokaz da su osiguranje platili na račun broj 134 010 0000044837 kod ASA banke d.d. Sarajevo. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će i kad prisustvuje samo jedan ponuđač.

7. Ponuđač sa najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene sudu u roku od 30 dana. Ukoliko ponuđač sa najvećom ponudom ne deponuje prodajnu cijenu u ovom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba da u roku od 30 dana od dana prijema ovog zaključka sudu deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da prvo ročište nije uspjelo i zakazati novo ročište.

8. Kupac preuzima stvarne terete na ovoj nekretnini.

9. Troškovi poreza i takse u vezi sa prodajom nekretnine plaća kupac.

10. Ročište za prodaju nekretnina održat će se dana 10.03.2021. godine, u 10,00 sati, u zgradi Općinskog suda u Zenici, soba broj 51/IV, na koje se pozivaju tražitelj izvršenja, izvršenik i zainteresovana lica kao kupci.
11. Ovaj zaključak objaviće se na oglasnoj tabli suda, a stranka može o svom trošku zaključak objaviti i u sredstvima javnog informisanja, i sud će dostaviti Poreznoj upravi Ispostava Zenica..

Pouka o pravnom lijeku:






          Sudija

Protiv ovog zaključka nije dopušten pravni lijek.


    Edna Mujkanović
